248 1774. 



que insulam, similem Teouteae supra descriptae, nec ullos 

 in ea incolas observavimus, etsi lucis cocos nuciferae plena 

 esset, et in medio contineret lacum salsum. Cursum eun- 

 dem continuavimus, donec die 1 6 ta Iunii in aliam similem, 

 sed aliquanto maiorem, ac multis avibus plenam insulam in- 

 cideremus. Partem insulae huius nave ambiimus, at nullo 

 portu reperto, denuo in eodem cursu perstitimus: die 21 ma 

 Iunii rursus aliam deteximus insulam sub gradu 19 Latit. 

 Australis, sed altam et e saxis e lithophytis ortis quasi con- 

 gestam. In cymbam descendimus et littus huius insulae pe- 

 tiimus, in qua duas tresve novas pulcrasque plantas decer- 

 psi, in ipsis saxis crescentes, multasque plures sine dubio 

 collegissemus, nisi inhumana prorsusque barbara ferocitas 

 incolarum obstitisset, quo minus interiora insulae penetrare- 

 mus. Tentatis igitur pluribus incassum locis, omnibus idem 

 animus, scelerata excedere terra, linquere pollutum hospitium 

 et dare classibus austros. 



Pauculis interiectis diebus in Archipelagum insularum 

 syrtibus cinctum incidimus: inter quas Omango-nooee et Uta 

 ad orientem sitae sunt, Tonoomea et Terefetcheea austrum 

 spectant; denique die 26 ta Iunii in Anamockam-nooee per 

 plures ambages penetravimus et ex eius opposito anchoram 

 iecimus; die postero in eam escendimus, et plures pulcras 

 omnis generis plantas heic collegimus, et aliquot novos pis- 

 ces delineavimus , verum triduo post rursus inde abiimus, 

 novas perlustraturi insulas ad septentriones sitas et e loco, 

 ubi navis anchoram iecerat conspicuas, quarum una reliquis 

 maior Tofooa appellatur et monte ignivomo spectabilis, ei- 

 que proxima Oghao parum magnitudine cedit; hae sunt al- 

 tae, reliquae omnes humiles et vadosae. 



Iunii 30 ma inter Tofooam et Oghao parvo freto direm- 

 tas nave transiimus, nec invento portu, verum vento con- 

 trario insurgente, inviti omnibus his insulis imprimis Tonga- 

 Tabu (quam repetere intenderamus), terga dare coacti fuimus. 



